**POZIV NA DOSTAVU PONUDA**

**ZA NABAVU OPREME – INTRAORALNIH SKENERA i PRIPADAJUĆEG HARDVERA te NADOGRADNJU CAD SUSTAVA (DSD LICENCE)**

**Broj nabave:**

**01-2019**

**Naziv projekta:**

**Poliklinika Identalia - unapređenje učinkovitosti poslovanja kroz unapređenje poslovnih procesa implementacijom novih IKT rješenja za CRM, CMS i CAD.**

Zagreb, srpanj 2019.

Sukladno Prilogu 4. Pravila o provedbi postupaka nabava za neobveznike Zakona o javnoj nabavi, verziji 4.0, koja je dio Zajedničkih nacionalnih pravila koja su stupila na snagu u lipnju 2017. godine, zdravstvena ustanova Poliklinika za oralnu kirurgiju, dentalnu protetiku, ortodonciju, rtg ortopan i za djelatnost dentalnog laboratorija Identalia objavljuje:

**POZIV NA DOSTAVU PONUDE**

**ZA NABAVU I ISPORUKU OPREME ZA PROJEKT**

**Referentni broj poziva: KK.03.2.1.19**

1. **OPĆE INFORMACIJE**

1.1.Naziv naručitelja: Poliklinika Identalia Zagreb

Adresa naručitelja: Petrovaradinska 1, 10000 Zagreb

OIB: 54879489847

Broj telefona: +385 01 6011 141

URL: www.identalia.hr

e-mail: odjel-nabave@identalia.hr

1.2. Kontakt osoba

Osoba zadužena za komunikaciju je Neven Hodžić

Adresa: Petrovaradinska 1, 10000 Zagreb

Telefon: +385 99 5830 819

E-mail: neven.hodzic@identalia.com

Nabava se provodi temeljem:

1. Zakona o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju od 2014.-2020. (NN 92/14)
2. Uredbe o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem "Ulaganje za rast i radna mjesta" (NN 107/14, 23/15)
3. Zajedničkih nacionalnih pravila, verzija 4.0 iz svibnja 2018., koje je donijelo Ministarstvo regionalnoga razvoja i fondova Europske unije u skladu sa Zakonom o uspostavi institucionalnog okvira za korištenje strukturnih instrumenata Europske unije u Republici Hrvatskoj, Pravila br. 05 - Izvršavanje i upravljanje ugovorima o dodjeli bespovratnih sredstava, Priloga 3. Ugovora o dodjeli bespovratnih sredstava - Pravila o provedbi postupaka nabava za neobveznike Zakona o javnoj nabavi, verzija 4.0.

1.3. Evidencijski broj nabave

Evidencijski broj nabave je: 100-2019

1.4. Popis gospodarskih subjekata s kojima je Naručitelj u sukobu interesa

Popis gospodarskih subjekata s kojima je naručitelj u sukobu interesa u smislu Priloga 3., koji u ovom postupku javne nabave ne smiju biti niti ponuditelji, niti članovi zajednice ponuditelja niti podugovaratelji su:

Identalia Group d.o.o. Petrovaradinska 1, Zagreb, OIB: 83161223406

Identalia Consulting d.o.o. Petrovaradinska 1, Zagreb, OIB: 08894777677

Identalia Travel d.o.o. Petrovaradinska 1, Zagreb, OIB: 22290295122

1.5. Vrsta postupka nabave

Sukladno Prilogu 3. Ugovora o dodjeli bespovratnih sredstava Pravila o provedbi postupaka nabava za neobveznike Zakona o javnoj nabavi Poliklinika Identalia Zagreb provodi postupak nabave s obveznom objavom poziva na dostavu ponuda na internetskoj stranici [www.strukturnifondovi.hr](http://www.strukturnifondovi.hr)

S odabranim ponuditeljem će se sklopiti ugovor o nabavi robe.

1.6. Objašnjenja i izmjene Poziva na dostavu ponuda

Ako se tijekom objave ukaže potreba za izmjenom poziva na dostavu ponuda (ako gospodarski subjekt zahtijeva dodatne informacije, objašnjenja ili izmjene u vezi s uvjetima iz poziva na dostavu ponuda tijekom roka za dostavu ponuda), ista će biti transparentno i istovremeno objavljena na [www.strukturnifondovi.hr](http://www.strukturnifondovi.hr) i dostavljena, (u slučaju kada je poziv na dostavu ponude poslan na više gospodarskih subjekata) kako bi svi gospodarski subjekti bili upoznati s izmjenom.

Rok za dostavu ponude će se primjereno produljiti ako je rok za dostavu ponude kraći od 8 (osam) dana od dana objave izmjene.

**2. PODACI O PREDMETU NABAVE**

2.1. Opis predmeta nabave

Predmet nabave je nabava i isporuka intraoralnih skenera i pripadajućeg hardvera te nadogradnja CAD sustava nabavom DSD (Digital Smile Design) licenci ili jednakovrijednih.

2.2. Podjela predmeta nabave na grupe

Predmet nabave podijeljen je u dvije grupe:

Grupa I. Intraoralni skeneri i pripadajući hardver

Grupa II. Nadogradnja CAD sustava (DSD licence)

U ponudi moraju biti ponuđene sve stavke unutar grupe na način kako je to definirano u troškovniku. Ponuditelj za svaku grupu može dostaviti samo jednu ponudu.

Ponuditelju koji preda ili sudjeluje u više ponuda unutar jedne grupe, kao samostalni ponuditelj ili član zajednice ponuditelja, bit će odbijene sve njegove ponude u kojima je ponuditelj i u kojima je član zajednice ponuditelja.

2.3. Tehničke specifikacije

Minimalne tehničke karakteristike koje ponuđena roba mora zadovoljavati sadržane su u Tehničkim specifikacijama koje čine Prilog IV. ovog Poziva na dostavu ponuda.

2.4. Mjesto isporuke predmeta nabave

Mjesto isporuke je adresa Naručitelja: Petrovaradinska 1, 10000 Zagreb

2.5. Rok isporuke

Ugovor o nabavi robe za obje grupe predmeta nabave zasebno se sklapa na rok od 12 mjeseci. Ugovori stupaju na snagu na dan obostranog potpisa ugovornih strana. Ugovorne strane potpisuju Ugovor nakon sklapanja Ugovora o dodjeli bespovratnih sredstava.

Roba koja je predmet ovog postupka nabave može biti isporučena jednokratno, a može se isporučivati i sukcesivno u više navrata tijekom trajanja ugovora o nabavi robe, ovisno o potrebama i mogućnostima naručitelja.

Krajnji rok isporuke robe na adresi Naručitelja iznosi najviše:

* za Grupu I. 25 dana od dana zaprimanja Poziva na isporuku od strane Naručitelja,
* za Grupu II. 35 dana od dana zaprimanja Poziva na isporuku od strane Naručitelja.

Nakon sklapanja ugovora o nabavi, naručitelj je obvezan za robu za koju traži isporuku (cjelokupna količina ili dio količine robe iz ugovora) dostaviti odabranom ponuditelju Poziv na isporuku. Poziv na isporuku se dostavlja putem e-maila i to na e-mail adresu odabranog ponuditelja navedenu u ponudi. Poziv na isporuku dostavlja odgovorna osoba naručitelja, a odabrani ponuditelj se, bez odgode, obvezuje e-mailom dostaviti naručitelju potvrdu o zaprimanju Poziva na isporuku. Od dana dostave potvrde primitka e-maila od strane odabranog ponuditelja teče rok za isporuku robe.

Poziv na isporuku nema unaprijed definiranu formu, a sadrži podatke o naručitelju, podatke o odabranom ponuditelju, navod o robi za koju se traži isporuka, količina koja se traži, te rokovi isporuke sukladno potpisanom ugovoru o nabavi robe.

Odabrani ponuditelj se obvezuje robu koja je predmet ovog Poziva na dostavu ponuda isporučiti sukladno rokovima iz ove točke Poziva na dostavu ponuda.

Isporuka robe je na paritetu DDP - isporučeno ocarinjeno uz naznaku mjesta, prodavatelj snosi sve troškove transporta i sav rizik do dostave i carinjenja robe, prema važećim INCOTERMS paritetima koji su službena pravila Međunarodne trgovinske Komore.

Odabrani ponuditelji su obvezni za obje grupe predmeta nabave, za koju podnose svoju ponudu, Naručitelju ponuditi i u cijelosti isporučiti novu, nekorištenu, zapakiranu i neoštećenu originalnu robu (opremu) proizvođača, koja mora u cijelosti odgovarati tehničkim specifikacijama navedenima u ovom Pozivu na dostavu ponuda (Prilog IV.).

Ukoliko se od dana potpisa ugovora o nabavi robe za obje grupe predmeta nabave pa do datuma isporuke koji se računa od dana zaprimanja Poziva na isporuku od strane odabranog ponuditelja, prestane proizvoditi roba koja je predmet ovog Poziva na dostavu ponuda, odabrani ponuditelj je obvezan za istu nepromjenjivu cijenu iz ugovora naručitelju isporučiti drugu robu istog proizvođača koja ima iste ili bolje karakteristike od ponuđene robe iz ugovora. O navedenom je odabrani ponuditelj obvezan, bez odgode, odmah po saznanju navedenih činjenica, pisanim putem (minimalno putem e-maila) obavijestiti naručitelja te na odgovarajući način dokazati navedene činjenice iz obavijesti.

Ukoliko se od dana potpisa ugovora o nabavi robe za obje grupe predmeta nabave pa do datuma isporuke koji se računa od dana zaprimanja Poziva na isporuku od strane odabranog ponuditelja počne proizvoditi roba istog proizvođača koja je predmet ovog Poziva na dostavu ponuda, a koja je boljih karakteristika od ponuđene robe, odabrani ponuditelj je obvezan za istu nepromjenjivu cijenu iz ugovora naručitelju isporučiti drugu robu koja ima te bolje karakteristike od ponuđene robe iz ugovora. O navedenom je odabrani ponuditelj obvezan, bez odgode, odmah po saznanju navedenih činjenica, pisanim putem (minimalno putem e-maila) obavijestiti naručitelja te na odgovarajući način dokazati navedene činjenice iz obavijesti.

Ukoliko odabrani gospodarski subjekt ne isporuči robu u ugovorenom roku, Naručitelj će obračunati ugovornu kaznu za kašnjenje u visini 5‰ (pet promila) od ukupne vrijednosti Poziva na isporuku (bez PDV-a) po danu zakašnjenja, a do najviše 10% (deset posto) od ukupne vrijednosti ugovora (bez PDV-a). Plaćanje kazne ne utječe na obvezu izvršenja ugovora odabranog ponuditelja. Naručitelj može iznos ugovorne kazne za kašnjenje naplatiti iz jamstva za uredno ispunjenje ugovora o nabavi robe.

2.6.. Troškovnik

Troškovnik se nalazi u Prilogu III. ovog Poziva.

2.7. Procijenjena vrijednost nabave

Procijenjena vrijednost nabave bez PDV-a za cjelokupan predmet nabave iz ovog Poziva na dostavu ponuda je **1.440.000,00 HRK** bez PDV-a (1.800.000,00 HRK s PDV-om).

Procijenjena vrijednost nabava po grupama predmeta nabave je:

* grupa 1. **640.000,00** HRK bez PDV-a (800.000,00 HRK s PDV-om)
* grupa 2. **800.000,00 HRK** bez PDV-a (1.000.000,00 HRK s PDV-om)

**3. RAZLOZI ISKLJUČENJA PONUDITELJA (PRIMJENJUJU SE ZA OBJE GRUPE PREDMETA NABAVE OD 1 DO 2)**

Ponuditelju je dopušteno dostavljanje traženih dokumenata u izvorniku, u ovjerenoj ili neovjerenoj preslici.

Dokumenti kojima se dokazuje da ne postoje razlozi za isključenje moraju biti na hrvatskom jeziku i latiničnom pismu. Ukoliko je dokument na stranom jeziku, uz prilaganje dokumenata na stranom jeziku, ponuditelj je dužan uz svaki dokument priložiti i prijevod ovlaštenog sudskog tumača na hrvatski jezik.

U slučaju zajednice ponuditelja, okolnosti vezane uz razloge isključenja utvrđuju se za sve članove zajednice ponuditelja pojedinačno te se dokumenti kojima se dokazuje da ne postoje razlozi za isključenje moraju dostaviti za svakog člana zajednice ponuditelja.

Ako će dio ugovora o javnoj nabavi ponuditelj dati u podugovor jednom ili više podizvoditelja, okolnosti isključenja utvrđuju se pojedinačno i za podizvoditelje te je u ponudi potrebno dostaviti dokumente kojima se dokazuje da za podizvoditelja ne postoje razlozi za isključenje.

3.1.Naručitelj je obvezan isključiti ponuditelja iz postupka ukoliko:

3.1.1. je gospodarski subjekt ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupciji, prijevari, terorizmu, financiranju terorizma, pranju novca, dječjeg rada ili drugih oblika trgovanja ljudima.

3.1.2. nije ispunio obaveze plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja.

3.1.3. je lažno predstavio ili pružio neistinite podatke u vezi s uvjetima koje je Naručitelj naveo kao razloge za isključenje ili uvjete nabave

3.1.4. je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima.

3.2. Nepostojanje razloga za isključenje iz točke 3.1. ovog Poziva na dostavu ponuda ponuditelj će dokazati potpisanom izjavom ovlaštene osobe koju dostavlja s ponudom. Prijedlog navedene izjave čini Prilog II. ovog Poziva na dostavu ponuda.

3.3. Naručitelj zadržava pravo u svakom trenutku do donošenja odluke o odabiru pozvati ponuditelja na dostavu dodatne dokumentacije, i to.

a) za potrebe utvrđivanje nepostojanja okolnosti iz točke 3.1.2 Poziva na dostavu ponuda: potvrdu Porezne uprave o stanju duga koja ne smije biti starija od 30 dana računajući od dana objave Poziva na dostavu ponuda na internetskoj stranici [www.strukturnifondovi.hr](http://www.strukturnifondovi.hr) , ili

b) važeći jednakovrijedni dokument nadležnog tijela države sjedišta ponuditelja, ako se ne izdaje potvrda iz točke a), ili

c) izjavu pod prisegom ili odgovarajuću izjavu osobe koja je po zakonu ovlaštena za zastupanje ponuditelja ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od 30 dana računajući od dana objave Poziva na dostavu ponuda na internetskoj stranici [www.strukturnifondovi.hr](http://www.strukturnifondovi.hr), ako se u državi sjedišta ponuditelja ne izdaje potvrda iz točke a) ili jednakovrijedni dokument iz točke b).

- za potrebe utvrđivanja nepostojanja okolnosti iz točke 3.1.4. Poziva na dostavu ponuda:

a) izvod iz sudskog, obrtnog ili drugog odgovarajućeg registra države sjedišta ponuditelja

ili

b) važeći jednakovrijedni dokument koji je izdalo nadležno sudsko ili upravno tijelo u državi sjedišta ponuditelja, ako se ne izdaje izvod iz točke a) ili izvod ne sadrži sve podatke potrebne za utvrđivanje tih okolnosti koji ne može biti stariji od tri mjeseca računajući od dana objave Poziva na dostavu ponuda na internetskoj stranici [www.strukturnifondovi.hr](http://www.strukturnifondovi.hr) ili

c) izjavu pod prisegom ili odgovarajuću izjavu osobe koja je po zakonu ovlaštena za zastupanje ponuditelja ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta ponuditelja ili izjavu s ovjerenim potpisom kod bilježnika, koje ne smiju biti starije od tri mjeseca računajući od dana objave Poziva na dostavu ponuda na internetskoj stranici [www.strukturnifondovi.hr](http://www.strukturnifondovi.hr), ako se u državi sjedišta ponuditelja ne izdaje izvod iz točke a) ili dokument iz točke b) ili oni ne sadrže sve podatke potrebne za utvrđivanje tih okolnosti.

**4. UVJETI I DOKAZI SPOSOBNOSTI PONUDITELJA (PRIMJENJUJU SE ZA OBJE GRUPE PREDMETA NABAVE OD 1 DO 2)**

Ponuditelj, odnosno zajednica ponuditelja, dužan je u svojoj ponudi priložiti dokumente kojima dokazuje svoju pravnu i poslovnu sposobnost.

Ponuditelju je dopušteno dostavljanje traženih dokumenata u izvorniku, u ovjerenoj ili neovjerenoj preslici.

Naručitelj zadržava pravo, prije potpisivanja Ugovora, od najpovoljnijeg ponuditelja zatražiti dostavu izvornika ili ovjerenih preslika svih onih dokumenata su u ponudi bili dostavljeni u neovjerenoj preslici, a koje izdaju nadležna tijela.

Dokumenti kojima se dokazuje sposobnost ponuditelja moraju biti na hrvatskom jeziku i latiničnom pismu. Ukoliko je ponuditelj registriran izvan Republike Hrvatske ili je dokument za dokazivanje sposobnosti na stranom jeziku, uz prilaganje dokumenata za dokazivanje sposobnosti na stranom jeziku, ponuditelj je dužan uz svaki dokument priložiti i prijevod ovlaštenog sudskog tumača na hrvatski jezik.

4.1. Pravna i poslovna sposobnost

4.1.1. Upis u sudski obrtni, strukovni ili drugi odgovarajući registar

Ponuditelj mora dokazati da je registriran u sudskom, obrtnom, strukturnom ili drugom odgovarajućem registru države sjedišta te u tu svrhu treba dostaviti:

**- odgovarajući izvod iz sudskog, obrtnog, strukovnog ili drugog odgovarajućeg registra države sjedišta gospodarskog subjekta ili**

- ako se dokument iz prethodne točke ne izdaje u državi sjedišta gospodarskog subjekta, Izjavu s ovjerom potpisa kod nadležnog tijela.

Izvod, odnosno izjava ne smiju biti stariji od tri (3) mjeseca računajući od dana objave Poziva na dostavu ponuda na internetskoj stranici [www.strukturnifondovi.hr](http://www.strukturnifondovi.hr).

4.2. U slučaju zajednice ponuditelja, svi članovi zajednice obvezni su pojedinačno dokazati svoju pravnu i poslovnu sposobnost.

4.3. U slučaju zajednice ponuditelja, svi članovi zajednice obvezni su pojedinačno dokazati svoj upis u sudski, obrtni, strukovni ili drugi odgovarajući registar.

**5. PONUDA ZA SVAKU GRUPU PREDMETA NABAVE (grupa 1 i grupa 2)**

5.1. Sadržaj ponude

- popunjeni ponudbeni list (Prilog I. ovog Poziva na dostavu ponuda)

- izjavu ponuditelja (Prilog II. ovog Poziva na dostavu ponuda)

- popunjeni Troškovnik (Prilog III. ovog Poziva na dostavu ponuda)

- popunjene Tehničke specifikacije (Prilog IV. ovog Poziva na dostavu ponuda)

- dokaze iz točke 4.1.1. ovog Poziva na dostavu ponuda

5.2. Izrada ponude

Ponuda se dostavlja na hrvatskom jeziku i latiničnom pismu

Od dana objave Poziva na dostavu ponuda, Naručitelj osigurava pristup Pozivu na dostavu ponuda i pratećim dokumentima elektroničkim putem na internetskim stranicama: [www.strukturnifondovi.hr](http://www.strukturnifondovi.hr)

Ponuda mora biti izrađena u papirnatom obliku i otisnuta ili pisana neizbrisivom tintom, a predaje se u izvorniku.

Pri izradi ponude ponuditelj se mora pridržavati zahtjeva i uvjeta iz Poziva na dostavu ponuda te ne smije mijenjati i nadopunjavati tekst Poziva na dostavu ponuda.

Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude.

Ponuda se izrađuje na način da čini cjelinu.

Dokumente tražene u ovom Pozivu na dostavu ponuda, osim dokumenata koje ponuditelji dostavljaju na poziv Naručitelja prije Odluke o odabiru, ponuditelj u svojoj ponudi može dostaviti u izvorniku, ovjerenoj ili neovjerenoj preslici.

Naručitelj zadržava pravo, nakon rangiranja ponuda prema kriteriju za odabir ponude, a prije donošenja odluke o odabiru, od najpovoljnijeg ponuditelja zatražiti dostavu izvornika ili ovjerenih preslika svih onih dokumenata (potvrde, isprave, izvodi, ovlaštenja i sl.) koji su u ponudi bili dostavljeni u neovjerenoj preslici, a koje izdaju nadležna tijela.

Od ponuditelja se očekuje da pregleda Poziv na dostavu ponuda, uključujući sve upute, obrasce, uvjete i specifikacije.

5.3. Način podnošenja ponuda

Budući da je predmet nabave podijeljen na grupe, u slučaju da Ponuditelj podnosi ponude za više grupa predmeta nabave, obavezan je podnijeti zasebnu ponudu za svaku pojedinu grupu predmeta nabave.

Ponuda se za svaku grupu predmeta nabave zasebno, u zatvorenoj omotnici, dostavlja do 12.07.2019. do 11:00 sati, na dolje navedenu adresu Naručitelja:

**Naručitelj: Poliklinika Identalia Zagreb**

**Adresa: Petrovaradinska 1, 10000 Zagreb, Hrvatska**

**Evidencijski broj nabave: 100-2019**

**Predmet nabave: NABAVA OPREME - GRUPA:\_\_\_\_\_\_\_ (navesti broj i naziv Grupe)**

**„NE OTVARAJ“**

**(Na poleđini)**

**Naziv i adresa ponuditelja:**

Ponuda mora biti zaprimljena kod naručitelja na gore navedenoj adresi do 12.07.2019. godine do 11:00 sati. Ponuda koja ne bude zaprimljena do navedenog roka se smatra zakašnjelo pristigla, te će se bez odgode vratiti pošiljatelju neotvorena.

Ako omotnica nije označena u skladu sa zahtjevima iz ovog Poziva na dostavu ponuda, Naručitelj ne preuzima nikakvu odgovornost u slučaju gubitka ili preranog otvaranja ponude. Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude. Ponude i ostali dokumenti koji čine sastavni dio ponude ne vraćaju se ponuditeljima.

5.4. Alternativne ponude

Alternativne ponude nisu dopuštene.

5.5. Izmjena i/ili dopuna ponude i odustajanje od ponude

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja a vremenom zaprimanja smatra se dostava posljednje verzije izmjene ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude prije roka za dostavu ponuda. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

5.6. Cijena ponude

Cijena ponude izražava se u kunama ili eurima. Cijena sadrži u sebi sve troškove i popuste.[[1]](#footnote-1) Cijena ponude je nepromjenjiva. U cijenu ponude bez poreza na dodanu vrijednost moraju biti uračunati svi troškovi i popusti. Ponuditelj je u Troškovniku dužan ponuditi, tj. upisati jediničnu cijenu, porez na dodanu vrijednost, i ukupnu cijenu s porezom na dodanu vrijednost (zaokruženu na dvije decimale) za svaku stavku. Ako je ponuditelj tvrtka izvan Republike Hrvatske ili ako ponuditelj nije obveznik poreza na dodanu vrijednost (PDV-a), na mjesto predviđeno za upis cijene ponude s PDV-a upisuje isti iznos koji je upisan na mjesto predviđeno za upis cijene ponude bez PDV-a, a mjesto za upis iznosa PDV-a ostavlja se prazno.

Naručitelj nije obveznik plaćanja poreza na dodanu vrijednost i nema pravo odbitka pretporeza, te sukladno navedenom ponude uspoređuje s PDV-om.

5.7. Rok valjanosti ponude

Ponuda mora biti valjana 30 dana od krajnjeg roka za dostavu ponuda. Ponude s kraćim rokom valjanosti mogu biti odbijene.

Ako istekne rok valjanosti ponude, Naručitelj može tražiti od ponuditelja produženje roka valjanosti ponude sukladno tom produženom roku.

**6. KRITERIJ ODABIRA**

Kriterij odabira za obje grupe nabave je najniža cijena. Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je prije pristigla na adresu Naručitelja.

**7. OSTALE ODREDBE**

7.1. Odredbe koje se odnose na zajednicu ponuditelja

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna.

Ponuda zajednice ponuditelja mora sadržavati podatke o svakom članu zajednice ponuditelja, kako je određeno u ponudbenom listu, uz obveznu naznaku člana zajednice ponuditelja koji je ovlašten za komunikaciju s Naručiteljem.

Svaki član iz zajednice ponuditelja dužan je uz zajedničku ponudu dostaviti sve dokumente na temelju kojih se utvrđuje postoje li razlozi za isključenje te dokaz o upisu u sudski obrtni, strukovni ili drugi odgovarajući registar.

U zajedničkoj ponudi mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora o javnoj nabavi koji je on izvršio, ako zajednica ponuditelja ne odredi drugačije.

7.2. Odredbe koje se odnose na podizvoditelje

Ako gospodarski subjekt namjerava dati dio ugovora o javnoj nabavi u podugovor jednom ili više podizvoditelja, dužni su u ponudi navesti sljedeće podatke:

- naziv ili tvrtku, sjedište, OIB, (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN

- predmet, količinu, vrijednost podugovora i postotni dio ugovora o javnoj nabavi koji se daje u podugovor

Ako ponuditelj ne dostavi podatke o podizvoditelju, smatra se da će cjelokupni predmet nabave izvršiti samostalno.

Sudjelovanje podizvoditelja ne utječe na odgovornost ponuditelja za izvršenje ugovora.

7.3. Vrsta, sredstva i uvjeti jamstva

Jamstvo za ispravnost prodane stvari je:

* za robu iz grupe 1 minimalno 2 godine. Jamstveni rok počinje teći od dana prihvata isporučene robe (potpisa Zapisnika o primopredaji),
* za robu iz grupe 2 minimalno 1 godinu. Jamstveni rok počinje teći od dana prihvata isporučene robe (potpisa Zapisnika o primopredaji).

**7.3.1. Jamstvo za uredno ispunjenje ugovora**

Odabrani ponuditelj s kojim će biti sklopljen ugovor o nabavi je obvezan dostaviti jamstvo za uredno ispunjenje ugovora za obje grupe predmeta nabave u roku od 15 (petnaest) dana od dana sklapanja ugovora.

Iznos jamstva mora biti jednak iznosu od 10% vrijednosti ugovora bez PDV-a s rokom valjanosti do isteka roka izvršenja ugovora (datuma do kojega je ugovor sklopljen i do kojega je važeći).

Traženo jamstvo je bezuvjetna, neopoziva, samostalna i valjana bankarska garancija za uredno ispunjenje ugovora, izdana u korist naručitelja i plativa "na prvi poziv" i "bez prigovora" od banke izdavatelja garancije.

Osim u obliku bankarske garancije, Ponuditelji mogu dostaviti jamstvo za uredno ispunjenje ugovora za slučaj povrede ugovornih obveza i u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice ili Pravilniku o obliku i sadržaju zadužnice, bez uvećanja, sa zakonskim zateznim kamatama po stopi određenoj sukladno odredbi članka 29. stavka 2. Zakona o obveznim odnosima.

Dopušteno je da zajednica gospodarskih subjekata dostavi jamstvo za uredno izvršenje ugovora koje se sastoji od više jamstava za ozbiljnost ponude, koje daju članovi zajednice gospodarskih subjekata, a koje u ukupnom zbroju predstavljaju traženu visinu jamstva ili može jedan član zajednice priložiti jamstvo u ukupnom traženom iznosu koje će se odnositi na sve članove zajednice gospodarskih subjekata. U navedenom slučaju, jamstvo mora glasiti na sve članove zajednice ponuditelja.

Jamstvo mora glasiti na valutu ugovora.

Sukladno članku 214. stavku 4. ZJN 2016, odabrani ponuditelj može umjesto dopuštenih oblika jamstva, kao jamstvo za uredno ispunjenje ugovora za slučaj povrede ugovornih obveza, izvršiti uplatu novčanog pologa u traženom iznosu na bankovni žiro račun Naručitelja.

Jamstvo za uredno ispunjenje ugovora naplatit će se u slučaju povrede ugovornih obveza zbog zakašnjenja s ispunjenjem ugovornih obveza od strane odabranog ponuditelja i/ili neurednog ispunjenja ugovornih obveza od strane odabranog ponuditelja.

U slučaju da odabrani ponuditelj povrijedi ugovorne obveze, Naručitelj će pisanim putem obavijestiti odabranog ponuditelja o namjeri naplate jamstva za uredno ispunjenje ugovora, te mu u istom pismenu odrediti primjeren rok za uredno ispunjenje ugovornih obveza.

Ukoliko niti nakon u pismenu određenog primjerenog roka odabrani ponuditelj ne postupi i ne postane uredan u ispunjenju ugovornih obveza, Naručitelj će naplatiti jamstvo za uredno ispunjenje Ugovora.

Neaktivirano jamstvo za uredno ispunjenje Ugovora bit će vraćeno odabranom ponuditelju u roku od 30 dana od plaćanja računa izdanog u skladu s točkom 7.6. Poziva na dostavu ponuda.

**7.3.2. Jamstvo za otklanjanje nedostataka u jamstvenom roku**

Nakon uspješno i u cijelosti izvršene isporuke, odabrani ponuditelj za obje grupe predmeta nabave se obvezuje, u roku od 5 radnih dana od potpisa dostavnice/otpremnice, dostaviti zadužnicu ili bjanko zadužnicu, solemniziranu kod javnog bilježnika u skladu s važećim propisima ili novčani polog na iznos od 10% od ukupne ugovorene vrijednosti robe (bez PDV-a), i to na ime otklanjanja nedostataka u jamstvenom roku, s rokom valjanosti do proteka jamstvenog roka.

Ukoliko odabrani Ponuditelj u navedenom roku ne dostavi predmetno jamstvo, odgovara Naručitelju za štetu u visini jamstva za uredno ispunjenje ugovora.

**7.3.3. Jamstvo za povrat avansa**

Naručitelj može odabranom ponuditelju izvršiti plaćanje avansa u iznosima i na način propisan točkom 7.6. ovog Poziva na dostavu ponuda. Predmetne odredbe će biti definirane ugovorom. Iznos isplaćenog avansa će se oduzimati od cjelokupnog iznosa dospjelih faktura počevši od prvog računa sve do njegove potpune otplate.

Odabrani Ponuditelj dužan je u roku od 10 dana od dana primitka avansa navedenog u prethodnom odlomku, dostaviti Naručitelju jamstvo za povrat avansa u obliku bjanko zadužnice solemnizirane kod javnog bilježnika u skladu s važećim propisima u visini ugovorenog iznosa avansa bez PDV-a.

Jamstvo za povrat avansa odabrani ponuditelj dostavlja ukoliko mu bude isplaćen avans, a Naručitelj će to jamstvo naplatiti ukoliko odabrani ponuditelj ne ispuni svoju obvezu odnosno ukoliko njegovom krivnjom dođe do kašnjenja u realizaciji ugovora.

U slučaju zajednice gospodarskih subjekata, Naručitelj će prihvatiti jamstvo za povrat avansa koje glasi na bilo kojega člana zajednice (garanta).

Također, Naručitelj će prihvatiti jamstvo za povrat avansa koje može glasiti na sve članove zajednice, a ne samo na jednog člana te jamstvo tada mora sadržavati navod o tome da je riječ o zajednici ponuditelja ili da svaki član zajednice ponuditelja dostavi jamstvo za svoj dio avansa.

Ako jamstvo za povrat avansa ne bude naplaćeno, Naručitelj se obvezuje odabranom ponuditelju vratiti izvornik jamstva u roku od 10 dana od dana otplate avansa, a presliku pohraniti.

7.4. Datum, vrijeme i mjesto dostave ponuda

Ponuda, bez obzira na način dostave, mora biti zaprimljena od strane Naručitelja, na adresi iz točke 5.3. ovog Poziva na dostavu ponuda, najkasnije 12.07.2019. godine do 11:00 sati.

Sve ponude koje Naručitelj primi nakon isteka roka za dostavu ponuda označit će se kao zakašnjelo pristigle i bit će neotvorene te bez odgode vraćene pošiljatelju.

7.5. Zadržavanje dokumentacije

Ponude i dokumentacija priložena uz ponudu se ne vraćaju Ponuditeljima.

7.6 Rok, način i uvjeti plaćanja

 Plaćanje će se izvršiti za obje grupe predmeta nabave na sljedeći način:

- 50% ugovorenog iznosa bit će avansno plaćeno, a temeljem zaprimljenog računa za predujam, u roku od 10 dana od dana njegovog zaprimanja ako je primjenjivo,

- 50% ugovorenog iznosa bit će plaćeno u roku od 30 dana od zaprimanja računa koji se izdaje nakon potpisa Zapisnika o primopredaji robe.

Svim dobavljačima sa sjedištem izvan Republike Hrvatske plaćanja će biti izvršena u eurima. Svim dobavljačima sa sjedištem u Republici Hrvatskoj plaćanja će biti izvršena u hrvatskoj valuti (HRK).

Zagreb, srpanj 2019.

PRILOZI

Prilog I – Ponudbeni list

Prilog II – Izjava ponuditelja

Prilog III – Troškovnik - GRUPA I, GRUPA II.

Prilog IV – Tehničke specifikacije – GRUPA I, GRUPA II.

**PRILOG I. - Ponudbeni list**

Broj ponude: \_\_\_\_\_\_\_\_\_\_\_ **za Grupu:\_\_\_\_\_\_\_\_\_\_\_\_\_** Datum ponude:

|  |
| --- |
| **Podaci o ponuditelju** |
| Naziv i sjedište: |  |
| OIB\*: |  | Broj računa (IBAN) i naziv banke  |  |
| Adresa za dostavu pošte |  | Adresa e-pošte  |  |
| Telefon |  | Telefax |  |
| Ponuditelj je u sustavu PDV-a |  DA NE *(zaokružiti)* |
| Zajednica ponuditelja |  DA NE  *(zaokružiti)\*\** |
| Sudjelovanje podizvoditelja  |  DA NE *(zaokružiti)\*\*\**  |
| Kontakt osoba ponuditelja*(ime i prezime, funkcija)* |   |
| Članovi zajednice ponuditelja: |
| Naziv i sjedište, Adresa:  |  |
| Naziv i sjedište, Adresa:  |  |
| Član zajednice ponuditelja ovlašten za komunikaciju sNaručiteljem:  |  |
| **Podaci o ponudi** |
| Cijena ponude bez PDV-a |  |
| Iznos poreza na dodanu vrijednost |  |
| Cijena ponude s PDV-om |  |
| Rok valjanosti ponude *(upisati broj dana)* \_\_\_\_\_\_\_\_\_ dana od isteka roka za dostavu ponuda |

*Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.*

**ZA PONUDITELJA:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime, funkcija ovlaštene osobe)

**Potpis ovlaštene osobe** MP: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\* ili nacionalni identifikacijski broj prema zemlji sjedišta gospodarskog subjekta, ako je primjenjivo*

*\*\* u slučaju zajednice ponuditelja, obavezno ispuniti prilog I.a ponudbenom listu*

*\*\*\* u slučaju sudjelovanja podizvoditelja, obavezno ispuniti prilog I.b ponudbenom listu*

**Prilog I.a Ponudbenom listu – Podaci o članovima zajednice ponuditelja**

*(Popunjava se samo ako se dostavlja zajednička ponuda)*

|  |
| --- |
| **Podaci o članu zajednice ponuditelja:**  |
| **Naziv ili tvrtku, sjedište,****Adresa** |  |
| **OIB\*:** |  | **Broj računa:**  |  |
| **Adresa za dostavu pošte:** |  |
| **Adresa e-pošte:** |  | **Telefon:** |  | **Telefaks:** |  |
| **Član ZP je u sustavu PDV-a** |  **DA NE** *(zaokružiti)* |
| **Kontakt osoba člana ZP** (ime i prezime, funkcija): |  |
| **Dio ugovora o nabavi koji će izvršiti član zajednice ponuditelja:**  |
| Predmet (naziv stavke troškovnika) | Redni broj stavke troškovnika | Količina | Ukupna cijena stavke |
|  |  |  |  |
|  |  |  |  |
|  |  |  |  |
|  |  |  |  |
| **UKUPNA VRIJEDNOST UGOVORA O JAVNOJ NABAVI KOJU ĆE IZVRŠITI ČLAN ZAJEDNICE PONUDITELJA (BEZ PDV-a):**  |  |
| **POSTOTNI UDIO UGOVORA O JAVNOJ NABAVI KOJI ĆE IZVRŠITI ČLAN ZAJEDNICE PONUDITELJA (U %):**  |  |

**Za člana zajednice ponuditelja:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime, funkcija ovlaštene osobe)

**Potpis ovlaštene osobe** MP: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\*ili nacionalni identifikacijski broj prema zemlji sjedišta gospodarskog subjekta, ako je primjenjivo*

**Prilog I.b Ponudbenom listu – Podaci o podizvoditelju/ima**

*(Popunjava se samo ako se dio ugovora o javnoj nabavi daje u podugovor)*

|  |
| --- |
| **Podaci o dijelu ugovora o javnoj nabavi koji se ustupa podizvoditelju/ima – opći dio:**  |
| **Naziv ili tvrtku, sjedište,****Adresa** |  |
| **OIB\*:** |  | **Broj računa podizvoditelja:** |  |
| **Podaci o dijelu ugovora o nabavi koji se ustupa podizvoditelju/ima - predmet:**  |
|

|  |  |  |  |
| --- | --- | --- | --- |
| Predmet (naziv stavke troškovnika) | Redni broj stavke troškovnika | Količina | Ukupna cijena stavke |
|  |  |  |  |
|  |  |  |  |
|  |  |  |  |
|  |  |  |  |
| **UKUPNA VRIJEDNOST UGOVORA O JAVNOJ NABAVI KOJU ĆE IZVRŠITI PODIZVODITELJ (BEZ PDV-a):**  |  |
| **POSTOTNI UDIO UGOVORA O JAVNOJ NABAVI KOJI ĆE IZVRŠITI PODIZVODITELJ (U %):**  |  |

 |

**Ime i prezime ovlaštene osobe podizvoditelja:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime i prezime, funkcija ovlaštene osobe)

**Potpis ovlaštene osobe podizvoditelja i pečat:** MP: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*\*ili nacionalni identifikacijski broj prema zemlji sjedišta gospodarskog subjekta, ako je primjenjivo*

*\*\*U slučaju da ponuditelj želi angažirati više podizvoditelja, tablicu je potrebno ispuniti za svakog od njih*

**PRILOG II. – Izjava ponuditelja**

**IZJAVA PONUDITELJA**

GRUPA:\_\_\_\_\_\_\_\_\_\_\_\_\_\_\_\_

Radi dokazivanja nepostojanja situacija opisanih točkom 3. Poziva na dostavu ponuda, a koje bi mogle dovesti do isključenja ponuditelja iz postupka javne nabave, dajem

I Z J A V U

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz

 (ime i prezime) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (adresa stanovanja)

OIB:\_\_\_\_\_\_\_\_\_, broj osobne iskaznice \_\_\_\_\_\_\_\_\_\_\_\_\_\_\_\_\_\_\_\_\_\_\_\_ izdane od

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

kao po zakonu ovlaštena osoba za zastupanje gospodarskog subjekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište gospodarskog subjekta, OIB)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pod materijalnom i kaznenom odgovornošću izjavljujem da:

1.gospodarski subjekt niti osoba ovlaštena za njegovo zakonsko zastupanje nisu pravomoćno osuđeni za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima,

2.smo ispunili obvezu plaćanja dospjelih poreznih obveza i obveza za mirovinsko i zdravstveno osiguranje;

3. se nismo lažno predstavili ili pružili neistinite podatke u vezi s uvjetima koje je NOJN naveo kao razloge za isključenje ili uvjete kvalifikacije

4.gospodarski subjekt nije u stečaju, insolventan ili u postupku likvidacije, njegovom imovinom ne upravlja stečajni upravitelj ili sud, nije u nagodbi s vjerovnicima, nije obustavio poslovne aktivnosti te nije u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima;

U \_\_\_\_\_\_\_\_\_\_\_\_\_\_, \_\_\_\_\_ 2019. godine

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis ovlaštene osobe ponuditelj)

**PRILOG III. - Troškovnik**

**Grupa I. Intraoralni skeneri i pripadajući hardver**

|  |  |  |  |  |  |
| --- | --- | --- | --- | --- | --- |
| **Redni br.**  | **Naziv stavke**  | **Količina**  | **Jedinična cijena (bez PDV-a)**  | **Ukupna****cijena stavke****(bez PDV-a)**  | **Ukupna cijena stavke (s****PDV-om)**  |
|  1.  | Intraoralni skener | 4 |   |   |   |
| 2. | Radna stanica | 4 |  |  |  |

|  |  |
| --- | --- |
| Ukupna cijena ponude u kn, bez PDV-a: |   |
| Iznos PDV-a: |   |
| Ukupna cijena u kn, s PDV-om: |   |

U \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ 2019. godine

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis ovlaštene osobe ponuditelja)

**PRILOG III. - Troškovnik**

**Grupa II. Nadogradnja CAD sustava (DSD licence) ili jednakovrijedne**

|  |  |  |  |  |  |
| --- | --- | --- | --- | --- | --- |
| **Redni br.**  | **Naziv stavke**  | **Količina**  | **Jedinična cijena (bez PDV-a)**  | **Ukupna****cijena stavke****(bez PDV-a)**  | **Ukupna cijena stavke (s****PDV-om)**  |
|  1.  | DSD (Digital Smile Design) licence ili jednakovrijedna | 4 |  |  |  |

|  |  |
| --- | --- |
| Ukupna cijena ponude u kn, bez PDV-a:  |  |
| Iznos PDV-a:  |  |
| Ukupna cijena u kn, s PDV-om:  |  |

U \_\_\_\_\_\_\_\_\_\_\_\_\_\_, \_\_\_\_\_ 2019. godine

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 (potpis ovlaštene osobe ponuditelja)

**PRILOG IV. - Tehničke specifikacije**

**Grupa I. Intraoralni skener i pripadajući hardver**

NAPOMENA: Ponuditelj nudi predmet nabave putem ove tablice Tehničkih specifikacija koja će činiti dio ponude.

Ako nije drugačije definirano, zahtjevi definirani Tehničkim specifikacijama predstavljaju minimalne tehničke karakteristike koje ponuđena roba mora zadovoljavati te se iste ne smiju mijenjati od strane ponuditelja. Ponuditelj OBAVEZNO POPUNJAVA stupac „Upisati nuđeno (DA/NE)“ definirajući nudi li traženo u stupcu „Tehničke specifikacije“. Kako bi se ponuda smatrala valjanom, ponuđeni predmet nabave mora zadovoljiti sve što je traženo u obrascu Tehničkih specifikacija.

|  |  |  |
| --- | --- | --- |
| Red. br. | Tražene specifikacije | Upisati nuđeno (DA / NE) |
| 1. | Intraoralni skener |
| 1.1. | Bežični način rada |  |
| 1.2. | Mogućnost skeniranja usne šupljine u boji |  |
| 1.3. | Zamjenjiva baterija  |  |
| 1.4. | Vrijeme rada s napunjenom baterijom - minimalno 30 min skeniranja |  |
| 1.5. | Zamjenski set baterija |  |
| 1.6. | Punjač baterija |  |
| 1.7. | Kamera visoke razlučivosti (HD razlučivost) |  |
| 1.8. | Masa skenera maksimalno 380 g |  |
| 2. | Radna stanica |
| 2.1. | Procesor: Intel i7-9700k up to 4.9 GHZ ili jednakovrijedno, Coffee Lake ili jednakovrijedno |  |
| 2.2. | CPU hlađenje: Intel 1151 certified CPU fan & heatsink ili jednakovrijedno |  |
| 2.3. | Matična ploča: Intel Z390 chipset ili jednakovrijedno |  |
| 2.4. | Memorija: 16GB DDR4 3000 MHZ |  |
| 2.5. | Grafička kartica: Nvidia Geforce GTX1650 4GB GDDR5 ili jednakovrijedno |  |
| 2.6. | SSD disk: 256GB NVMe SSD ili jednakovrijedno |  |
| 2.7. | Hard disk: 1TB SATA |  |
| 2.8. | Mrežna kartica: on board gigabit lan network |  |
| 2.9. | Operativni sustav: Windows 10 Pro 64-bit ili jednakovrijedno |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (datum i potpis ovlaštene osobe ponuditelja)

**PRILOG IV. - Tehničke specifikacije**

**Grupa II. Nadogradnja CAD sustava (DSD licence)**

NAPOMENA: Ponuditelj nudi predmet nabave putem ove tablice Tehničkih specifikacija koja će činiti dio ponude.

Ako nije drugačije definirano, zahtjevi definirani Tehničkim specifikacijama predstavljaju minimalne tehničke karakteristike koje ponuđena roba mora zadovoljavati te se iste ne smiju mijenjati od strane ponuditelja. Ponuditelj OBAVEZNO POPUNJAVA stupac 3. „Upisati nuđeno (DA/NE)“ definirajući nudi li traženo u stupcu „Tehničke specifikacije“. Kako bi se ponuda smatrala valjanom, ponuđeni predmet nabave mora zadovoljiti sve što je traženo u obrascu Tehničkih specifikacija.

|  |  |  |
| --- | --- | --- |
| Red. br. | Tražene specifikacije | Upisati nuđeno (DA / NE) |
| 1. | DSD (Digital Smile Design) licence ili jednakovrijedne |
| 1.1. | Mogućnost planiranja ortodontskih terapija |  |
| 1.2. | Mogućnost dizajniranja linije osmijeha |  |
| 1.3. | Mogućnost snimanja kliznih kretnji zubi |  |
| 1.4. | Mogućnost simulatora terapije |  |
| 1.5. | Trodimenzionalni prikaz |  |
| 1.6. | Trajna licenca |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (datum i potpis) ovlaštene osobe ponuditelj

1. Ako se cijena izražava u EUR, primjenjiv tečaj cijene ponude radi usporedbe ponuda je srednji tečaj HNB-a na dan objave Poziva na dostavu ponuda na internetskoj stranici www.strukturnifondovi.hr. [↑](#footnote-ref-1)